*Model de protocol de colaborare cu un club de juniori. Acestuia i se pot adăuga și alte clauze, negociate direct între cluburi.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**PROTOCOL DE COLABORARE**

încheiat astăzi, \_\_\_\_\_\_\_\_\_\_\_\_\_, la \_\_\_\_\_\_\_\_\_\_\_\_\_\_\_\_\_\_

**I. Părțile**

1. **Clubul Sportiv A** (denumit în continuare „Clubul A”), cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_\_\_\_, reprezentat legal prin \_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_,

și

1. **Clubul Sportiv B** (denumit în continuare „Clubul B”), cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_\_\_\_, reprezentat legal prin \_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_,

denumite în continuare împreună „Părțile”, au convenit încheierea prezentului **Protocol de Colaborare**, în următoarele condiții:

* 1. **Obiectul protocolului:**

**Art. 1** – Obiectul prezentului protocol îl constituie stabilirea cadrului de colaborare dintre Clubul A și Clubul B în vederea sprijinirii activității de pregătire și dezvoltare sportivă a echipelor de juniori ale Clubului B, așa cum este prevăzut în Regulamentul de desfășurare a Ligii Naționale de Handbal pentru sezonul 2025-2026, art. 4. Cerințe și condiții de înscriere și participare în sezonul competițional 2025–2026, *pct. 4.1. Cluburile sportive participante în Liga Națională – Masculin sau Feminin au obligația de a îndeplini una din următoarele trei opțiuni:*

* *echipa a doua in Divizia A (structura: minim 6 seniori U23, maxim 2 seniori peste 23 ani si maxim 6 juniori cu vârsta de 16 ani împlinită);*
* *minim două grupe proprii de J1, J2 sau J3;*
* *protocol de colaborare cu club de juniori pt minim 2 categorii dintre J1, J2 sau J3.*
	1. **Contribuția Clubului A**

**Art. 2** – Clubul A se angajează să sprijine Clubul B prin:

a) un sprijin financiar în valoare de până la **15.000 EUR** (cincisprezece mii euro), echivalent în lei la cursul BNR din ziua efectuării plății sau

b) acordarea de **echipamente, materiale sportive, mijloace logistice sau alte bunuri** necesare activității sportive, în valoare totală estimată de până la **15.000 EUR**, echivalent în lei, livrate Clubului B.

**Art. 3** – Modalitatea exactă de alocare a sumei sau a bunurilor (proporția între componenta financiară și cea materială) va fi stabilită de comun acord între Părți, prin proces-verbal sau anexă la prezentul protocol.

**Art. 4** – Sprijinul se va acorda în tranșe sau integral până la data de \_\_\_\_\_\_\_\_, în funcție de disponibilitatea Clubului A și în baza unei solicitări justificate din partea Clubului B.

* 1. **Obligațiile Clubului B**

**Art. 5** – Clubul B se angajează:

a) să utilizeze sprijinul primit exclusiv pentru activitatea sportivă a grupelor de juniori;

b) să informeze periodic Clubul A cu privire la modul de utilizare a sprijinului acordat;

c) să menționeze contribuția Clubului A în materialele de promovare, echipamente sau în alte contexte relevante (dacă este cazul), în limitele stabilite prin înțelegere.

* 1. **Durata protocolului**

**Art. 6** – Prezentul protocol se încheie pentru o perioadă de **12 luni** de la data semnării, pentru sezonul competițional 2025 - 2026.

**VI. Dispoziții finale**

**Art. 7** – Orice modificare a prezentului protocol se va face numai prin act adițional semnat de ambele părți.

**Art. 8** – În cazul în care una dintre părți nu își respectă obligațiile asumate, cealaltă parte poate solicita rezilierea protocolului, cu o notificare scrisă prealabilă de 15 zile.

**Art. 9** – Prezentul protocol s-a încheiat în două exemplare originale, câte unul pentru fiecare parte.

Semnat azi, \_\_\_\_\_\_\_\_\_\_\_\_\_\_\_\_, la \_\_\_\_\_\_\_\_\_\_\_\_\_\_\_\_\_\_\_.

 **CLUBUL (A) CLUBUL (B)**

 Reprezentat prin: Reprezentat prin:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 Semnătura Semnătura